Életbiztosítás

Hasznos tanácsok

**Mérlegeljük a biztosítás megkötése előtt:**

* milyen igényeink vannak, milyen életbiztosítási forma felel meg az elképzeléseinknek,
* a biztosítás növeli-e a biztonságérzetünket,
* a biztosítási esemény bekövetkezésének van-e fokozott veszélye,
* az esemény milyen anyagi következményekkel jár ránk vagy családunkra nézve,
* milyen összeget tudunk havi rendszerességgel (esetleg inflációt követő módon), vagy egyszeri tartós lekötéssel a biztosítási célra elkülöníteni?

**Az ajánlat aláírása előtt:**

* a lehető legtöbb információval rendelkezzünk az adott biztosítóról, különösen piaci helyzetéről, eredményességéről,
* részletesen ismerjük meg a nekünk felkínált biztosítási módra vonatkozó valamennyi előírást, külön is figyelve a hozamok felosztására a részesedésűnk mértékére,
* ha problémánk van a megértéssel, kérjünk segítséget,
* olyan szolgáltatást válasszunk, amelynek díját nagy valószínűséggel képesek leszünk fizetni!

**Úgy válasszuk meg a kockázatot, hogy**

* a befektetés a lehető legbiztonságosabb legyen,
* lehetőleg ne veszítsük el a teljes befizetésünket,
* a lehető legmagasabb nyereségre tegyünk szert!

**A szerződés aláírása előtt pontosan legyünk tisztában azzal:**

* mit ígér a biztosító,
* megfelel-e a lehetőségeinknek és az igényeinknek,
* van-e visszavásárlási lehetőségünk,
* garantál-e hozamot a biztosító és ha igen, mennyit,
* milyen költséget számol el a biztosító a saját működésére,
* gondosan ellenőrizzük, hogy a szerződés a mi akaratunknak megfelelően jön-e létre, az üzletkötő által adott szóbeli tájékoztatás megfelel-e az írásos dokumentációnak!